คืนชีพตำนานเกราะนักรบ - วิกิพีเดีย

# คืนชีพตำนานเกราะนักรบ

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

คืนชีพตำนานเกราะนักรบ （「鎧伝サムライトルーパー MESSAGE」, Yoroiden Samurai Trooper Message, 鎧伝サムライトルーパー MESSAGE?） เป็น OVA ตอนพิเศษของเรื่อง ซามูไรทรูปเปอร์ ชุดที่ 3 ออกวางจำหน่ายที่ ประเทศญี่ปุ่น ในรูปแบบ วิดีโอ ตั้งแต่วันที่ 21 มีนาคม (ตอนที่ 1) ถึง 23 สิงหาคม ค.ศ. 1991 (ตอนที่ 5) มีความยาว 5 ตอนจบ ดังนี้

- - ตอนที่ 1 จุดจบแห่งชุดเกราะความรู้สึกที่สัมผัสได้
  - ตอนที่ 2 เหตุการณ์แห่งอนาคตความจริงที่ต้องรับรู้
  - ตอนที่ 3 ความเชื่อมั่นแห่งจิตใจที่สูญสิ้นพังทลาย
  - ตอนที่ 4 จิตใจแห่งวิญญาณผู้กล้าที่อ้างว้างสับสน
  - ตอนที่ 5 ความจริงที่หวนย้อนกลับมาเยือนอีกครั้ง

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] เนื้อเรื่องตอนที่ 1 จุดจบแห่งชุดเกราะความรู้สึกที่สัมผัสได้

นักรบแห่งชุดเกราะผู้แบกรับชะตากรรมที่กำหนด คืนชีพตำนานเกราะนักรบ
เกราะคิโคเทสีขาว จุดจบที่ตระหนักถึงของเหล่าซามูไรทรูปเปอร์ คืนชีพตำนานเกราะนักรบ
ชีวิตที่ถูกลิขิต ความแตกต่างจากชีวิตที่แสนธรรมดา คืนชีพตำนานเกราะนักรบ

เกราะคิโคเท ชุดเกราะเกราะสีขาวที่ถือกำเนิดจากจิตใจแห่งความเป็นหนึ่งเดียวของเหล่านักรบ ซามูไรทรูปเปอร์ พร้อมด้วยดาบโกเร็ตซึและพยัคฆ์ดำโคคุเอ็นโอ จากพลังแห่ง ลูกแก้วจิน ลูกแก้วแห่งคุณธรรมที่ถูกผนึกไว้ภายในเกราะเกียร์เร็กกะ ลูกแก้วงิ ลูกแก้วแห่งความเที่ยงธรรมที่ถูกผนึกไว้ภายในเกราะเกียร์คองโก ลูกแก้วเร ลูกแก้วแห่งความนอบน้อมที่ถูกผนึกไว้ภายในเกราะเกียร์โคริน ลูกแก้วชิน ลูกแก้วแห่งความเชื่อมั่นที่ถูกผนึกไว้ภายในเกราะเกียร์ซุยโคะ ลูกแก้วฉิ ลูกแก้วแห่งปัญญาที่ถูกผนึกไว้ภายในเกราะเกียร์เท็นคู และพลังแห่งมิตรภาพรวมถึงสายใยความผูกพันธ์ระหว่างผองเพื่อนนักรบด้วยกัน เป็นตัวประสานพลังจากเกราะเกียร์ทั้งห้าถึงเกราะคิโคเทสีขาว เกราะที่ทรงพลังอันแข็งแกร่งสามารถกำจัดจอมปีศาจอาราโกที่ฟื้นคืนชีพจากการถูกจองจำเมื่อพันปีโดยคาออส นักบวชลึกลับผู้เป็นอาจารย์ของเหล่านักรบแห่งคุณธรรม เกราะในตำนานที่สามารถให้พลังปีศาจอันมหาศาลแก่จอมปีศาจอาราโก ในการครอบครองโลกมนุษย์ แต่ชุดเกราะที่เกิดจากคุณธรรมประจำจิตใจทั้งเก้าของมนุษย์มิอาจทำให้จอมปีศาจสมความปรารถนาดั่งต้องการ พลังแฝงแห่งชุดเกราะที่คาออสผนึกไว้นั้น ทำให้เกราะคิโคเทสีขาวแสดงพลังอานุภาพที่รุนแรงเกินกว่าจอมปีศาจจะเอาชนะและครอบครองพลังแห่งชุดเกราะได้ จิตใจอันโสมมของจอมปีศาจอาราโกต้องพ่ายแพ้แก่คุณธรรมประจำจิตใจของมนุษย์ที่คาออสผนึกไว้ภายในเกราะเกียร์

ชะตากรรมที่ถูกกำหนดไว้ทำให้ต้องจับอาวุธเข้าต่อสู้กับเหล่าปีศาจ เป็นสิ่งที่ทั้งห้าหลีกเลี่ยงไม่ได้ พลังแห่งชุดเกราะย่อมถวิลหาผู้เป็นเจ้าของที่เหมาะสมที่สุด ซานาดะ เรียว ผู้สืบทอดเชื้อสายจากตระกูลซานาดะ ขุนพลเจ้าปัญญาแห่งเอโดะ ด้วยจิตใจที่เต็มเปี่ยมไปด้วยคุณธรรมของเรียว ทำให้เขาคือผู้ที่ได้รับคัดเลือกให้สวมเกราะเกียร์เร็กกะ เกราะแห่งเปลวเพลิงที่มีพลานุภาพแห่งไฟเป็นแรงสนับสนุน ดาเตะ เซจิ ผู้สืบทอดเชื้อสายจากตระกูลดาเตะ มังกรตาเดียว ดาเตะ มาซามูเนะ ขุนพลแห่งยุคสงครามเซกิฮาร่า ด้วยจิตใจที่มีความน้อบนอมเป็นที่ตั้งคือบุคลิกที่เป็นลักษณะประจำกายของเซจิ ทำให้เขาคือผู้ที่ได้รับคัดเสือกให้สวมเกราะเกียร์โคริน เกราะแห่งแสงสว่างที่มีพลานุภาพแห่งสายฟ้าเป็นแรงสนับสนุน โมริ ชิน ผู้สืบทอดเชื้อสายจากตระกูลโมริ ขุนพลนักรบที่มีฝีมือและชั้นเชิงในการต่อสู้เป็นเลิศ ด้วยจิตใจที่มีความเชื่อมั่นและนิสัยที่อ่อนโยนมองโลกในแง่ดีของชิน ทำให้เขาคือผู้ที่ได้รับคัดเลือกให้สวมเกราะเกียร์ซุยโคะ เกราะแห่งสายน้ำที่มีพลานุภาพแห่งสายน้ำเป็นแรงสนับสนุน ชู เร ฟาน ผู้สืบทอดเชื้อสายนักรบโบราณแห่งจีนแผ่นดินใหญ่ ขุนพลนักรบแห่งราชวงศ์จิ๋นที่ทรงพลังในการต่อสู้ ด้วยจิตใจที่มีความเที่ยงธรรม ลักษณะนิสัยที่ตรงไปตรงมา รักความยุติธรรมของชู ทำให้เขาคือผู้ที่ได้รับคัดเลือกให้สวมเกราะเกียร์คองโก เกราะแห่งปฐพีที่มีพลานุภาพแห่งแผ่นดินเป็นแรงสนับสนุน ฮาชิบะ โทมะ ผู้สืบทอดเชื้อสายจากตระกูลฮาชิบะ ผู้รวบรวมประเทศญี่ปุ่นให้เป็นหนึ่งเดียวต่อจากขุนพลนักรบที่เป็นตำนาน โอดะ โนบุนากะ ด้วยจิตใจสติปัญญาที่เป็นเลิศ สามารถตัดสินใจและเป็นมันสมองในการต่อสู้ของเหล่านักรบได้เป็นอย่างดีของโทมะ ทำให้เขาคือผู้ที่ได้รับคัดเลือกให้สวมเกราะเกียร์เท็นคู เกราะแห่งอากาศที่มีพลานุภาพแห่งสูญญากาศเป็นแรงสนับสนุน

นักรบทั้งห้าที่ได้รับการคัดเลือกจาก คาออส ให้เป็นผู้ครอบครองชุดเกราะที่ถือกำเนิดจากจอมปีศาจอาราโกและเป็นกำจัดผู้ให้กำเนิดที่แสนร้ายกาจด้วยพลังแห่งชุดเกราะคิโคเท หลังจากการต่อสู้กับเหล่าปีศาจที่ออกอาละวาดไปทั่วญี่ปุ่น การขับเขี่ยวระหว่างเหล่าขุนพลปีศาจทั้งสี่ของจอมปีศาจ ที่เปรียบเสมือนมือซ้ายและมือขวาของโลกปีศาจ การต่อสู้มีแพ้มีชนะสลับกันไป ชัยชนะในวันนี้อาจเป็นของเหล่าซามูไรทรูปเปอร์ แต่วันรุ่งขึ้นอาจแปรเปลี่ยนเป็นของโลกปีศาจโดยสี่ขุนพล ที่ประกอบไปด้วย ขุนพลปีศาจ ชูเท็นโดจิ ขุนพลปีศาจ ราจูร่า ขุนพลปีศาจ นาสะ และ ขุนพลปีศาจ อานุบิสึ การต่อสู้ที่เต็มไปด้วยอาฆาตของมนุษย์ ความเจ็บปวดจากการถูกทำร้าย ความพลัดพรากจากบุคคลอันเป็นที่รักเป็นแรงผลักดันอย่างดีให้พลังปีศาจของอาราโกเพิ่มมากขึ้น ซามูไรทรูปเปอร์ทั้งห้าต่อสู้ด้วยพลังแห่งชุดเกราะของแต่ละคน จิน งิ เร ชิน ฉิ ที่ถูกผนึกไว้แสดงพลังอย่างเต็มที่ในสงครามที่มีโลกมนุษย์เป็นเดิมพัน การฆ่าฟันที่มีแต่ความเจ็บปวด สูญเสียเกิดขึ้นซ้ำแล้วซ้ำเล่า ภาพที่ปีศาจล้มตายจำนวนมากเป็นสิ่งที่เห็นจนชินชา จุดมุ่งหมายในการต่อสู้คือกำจัดจอมปีศาจ พละกำลังที่เริ่มลดน้อยจากการต่อสู้ทำให้ทั้งหมดเพลี้ยงพล้ำเสียท่าให้แก่จอมปีศาจ ชิน ชู เซจิและโทมะถูกดูดกลืนเพื่อเพิ่มพลังให้แก่จอมปีศาจอาราโก รวมทั้งขุนพลปีศาจทั้งสี่ที่เคยสู้รบเคียงบ่าเคียงไหล่มากับพวกเขา เกราะเกียร์ที่เกิดจากจอมปีศาจได้กลับคือสู่มาตุภูมิเดิมอีกครั้ง ขาดแต่เพียงเกราะเกียร์เร็กกะเท่านั้นที่จอมปีศาจไม่สามารถดูดกลืนได้

แต่คุณธรรมนั้นย่อมที่จะเอาชนะอธรรมเสมอไม่มีวันแปรเปลี่ยน จิตใจที่เปี่ยมไปด้วยคุณธรรมของทั้งห้า สามารถรวมพลังเป็นหนึ่งเดียวกันกำจัดโลกปีศาจและให้กำเนิดเกราะคิโคเท เกราะสีขาวที่เปี่ยมพลังในการกำจัดจอมปีศาจอาราโกได้สำเร็จ นำความสงบสุขกลับคืนมาสู่ โลก มนุษย์ได้อีกครั้ง แต่สิ่งใดนั้นที่ได้มาโดยความยากลำบากมักจะอยู่ไม่คงทน หลังจากทั้งห้าใช้ชีวิตที่สงบสุขจากการต่อสู้เช่นเดียวกับบุคคลทั่วไปได้ไม่นาน ก็ต้องมาประสบกับหน้าที่และชะตากรรมของแต่ละคนที่ถูกกำหนดไว้ตั้งแต่พบกับคาออส เซจิเกิดหายตัวไปอย่างลึกลับภายใน นิวยอร์ก สหรัฐอเมริกา พร้อมกับการปรากฎตัวของเกราะเกียร์โคริน ที่ถูกบางสิ่งบางอย่างควบคุมความรู้สึกนึกคิดให้ทำตามความต้องการ เมื่อเพื่อนตกอยู่ในอันตรายใยเลยทั้งสี่จะนิ่งเฉย ทั้งหมดออกติดตามนักรบแห่งแสงสว่าง หนึ่งในห้าของเหล่าซามูไรทรูปเปอร์และช่วยเหลือพร้อมกับช่วงชิงตัวเซจิจากชิไกเซ็น จอมเวทย์ที่ผสมผสานระหว่าง วิทยาศาสตร์ และ ไสยศาสตร์ ในการศึกษาพลังของชุดเกราะแห่ง โลกตะวันออก รวมทั้งพลังแห่งเกราะเกียร์โคริน และเมื่อได้เซจิกลับคืนมาเช่นเดิม เหตุการณ์ที่ผลิกผันชะตาชีวิตของทั้งหมดก็เริ่มต้นขึ้น เมื่อเกราะคิโคเทสีขาวเกิดมีคู่แฝดที่เหมือนกันทุกประการ เด็กหนุ่มลึกลับจากเผ่าทาอุรางิผู้หนึ่งเป็นผู้สวมใส่เกราะคิโคเทสีดำและชักนำทั้งหมดสู่โลกแห่งชุดเกราะที่ไร้จิตใจ ชุดเกราะที่ปรารถนาแต่การต่อสู้ปราศจากความนึกคิดของผู้เป็นเจ้าของ เกราะที่ถูกผนึกด้วยลูกแก้วแห่งคุณธรรมประจำจิตใจทั้งห้าเริ่มเกิดความสับสน ความรู้สึกชั่วร้ายจากเกราะคิโคเทสีดำเข้าครองงำจิตใจของทุกคน

เกราะคิโคเทสีขาวและดำ คู่แฝดดุจแสงและเงาที่พลังแห่งการต่อสู้ไม่มีฝ่ายใดด้อยกว่า ปริศนาแห่งชุดเกราะสีขาวและดำต้องการการพิสูจน์ ความจริงที่ต้องการการเปิดเผยถึงจุดกำเนิดของเกราะในตำนาน เกราะที่ทรงพลังแต่กลับไร้ซึ่งจิตใจ ความรู้สึกนึกคิด และเริ่มเผยความปรารถนาที่แท้จริงออกมาให้ได้สัมผัส การที่จะปล่อยให้พลังแห่ง ชุดเกราะ เปลี่ยนแปลงชะตากรรมของโลกเป็นสิ่งที่เหล่าซามูไรทรูปเปอร์ทั้งห้ายอมไม่ได้โดยเด็ดขาด การทำลายเกราะขาวและดำเป็นสิ่งที่ไม่มีใครปรารถนา แต่เพื่อยับยั้งพลังแห่งชุดเกราะจึงเป็นหนทางเดียวที่ทำได้ เกราะคิโคเทสีขาวและดำถูกทำลายแหลกละเอียดพร้อมกับการสูญสิ้นของเกราะเกียร์ทั้งห้า เกราะสีขาวเกิดจากจิตใจรวมเป็นหนึ่งผสานกับพลังแห่งชุดเกราะจึงก่อกำเนิดเป็นคิโคเท เมื่อเกราะถูกทำลายไปชุดเกราะทั้งห้าก็ย่อมจะถูกทำลายลงไปด้วย เกราะเกียร์เร็กกะ เกราะเกียร์โคริน เกราะเกียร์คองโก เกราะเกียร์ซุยโคะและเกราะเกียร์เท็นคู สูญสลายไปพร้อมกับลูกแก้วแห่งจิตใจที่ประกอบไปด้วยคุณธรรมทั้งห้า และเมื่อชะตากรรมที่ต้องแบกรับไว้บนบ่าถูกปลดปล่อย ชีวิตที่ถูกลิขิตไว้ทั้งห้าต่างเป็นอิสระจากชุดเกราะที่จองจำพวกเขาไว้ตลอดชีวิต พันธนาการต่าง ๆ รวมทั้งการต่อสู้ที่หลีกเลี่ยงไม่ได้สูญหายไปพร้อมกับชุดเกราะ ชีวิตที่โหยหามาตลอดหลังจากพบกับคาออส กลับมาเป็นของคนทั้งห้าอีกครั้ง ความอ้างว้าง โดดเดี่ยว และหยาดน้ำตาที่ต้องสูญเสียในการต่อสู้จะไม่หวนย้อนกลับมาหาพวกเขาทั้งห้าคนอีกต่อไป อดีตแห่งนักรบเกราะ ซามูไรทรูปเปอร์ จะถูกฝังไว้ในอดีตชั่วกาลนาน

ชีวิตที่หวนกลับคืนมาเป็นของตนเองอีกครั้ง สร้างความยินดีแก่นักรบเกราะทั้งห้าที่ต่างแยกย้ายจากชีวิตที่รวมกันเป็นหนึ่งมาโดยตลอด ชีวิตที่ไม่เคยแยกห่างกัน ยามเมื่อคราวใดที่ใครบางคนขาดหายไป ชีวิตที่เต็มไปด้วยความผูกพันธ์ระหว่างผองเพื่อน มิตรภาพผูกกระชับพวกเขาไว้ด้วยเกลียวเชือกขนาดใหญ่ที่มองไม่เห็นที่ไม่มีสิ่งใดมาตัดให้ขาดออกจากกันได้แม้แต่น้อย จะเป็นตัวประสานให้พวกเขาติดตามผู้ที่ขาดหายไปกลับคืนมา จิน งิ เร ชิน ฉิ ไม่สามารถยืนหยัดได้หากขาดสิ่งใดสิ่งหนึ่งไปตราบจนนานเท่านาน...ฮาชิบะ โทมะ อดีตนักรบเกราะแห่งอากาศ ผู้ใช้ธนูสายฟ้าเป็นอาวุธ เกราะเกียร์เท็นคูที่ผนึกด้วยลูกแก้วฉิไว้ภายใน สูญสลายไปหลังจากการต่อสู้กับเกราะคิโคเทสีดำที่แอฟริกา เขาใช้ชีวิตอย่างสงบภายในเมืองหลวง ชีวิตที่ดำเนินไปอย่างเรียบง่ายจนกระทั่งวันหนึ่ง สิ่งที่หลับใหลอยู่ภายในจิตใจของเขากลับตื่นขึ้นมา เฝ้าปลุกเขาให้ค้นหาความเป็นจริงบางอย่างเกี่ยวกับเกราะเกียร์ที่ถึงจุดจบ เขาไม่สามารถปฏิเสธสิ่งภายในจิตใจได้ แต่เมื่อศึกษาและตรวจสอบเรื่องราว ๆ ต่าง ๆ เกี่ยวกับเกราะเท็นคู ความจริงก็เริ่มเผยตัวออกมาให้เขาได้ยลโฉม ความจริงที่น่าจะสูญสิ้นไปพร้อมกับเกราะคิโคเทและเกราะเท็นคู ชะตากรรมที่ต้องแบกรับไว้หวนกลับมาอีกครั้งพร้อมด้วยเรื่องราวต่าง ๆ อีกมากมายเกินกว่าเขาจะรับกับความเป็นจริงที่ปรากฎตัวออกมาได้ ชีวิตที่ถูกชักใยโดยชุดเกราะเริ่มคลืบคลานเข้ามาเงียบ ๆ โดยที่เขาไม่รู้สึกตัวแต่อย่างใด และเมื่อถึงคราวต้องเผชิญหน้ากับความเป็นจริงทำให้โทมะ ไม่สามารถรับกับสิ่งที่อยู่ตรงหน้าของเขาได้

เสียงร้องระงมของแมลงหลงฤดู ทำให้จิตใจของข้าสั่นระรัว แสงจันทร์สีเงินยวงฉายแสงผ่องแผ้ว ไม้กางเขนที่ส่องแสงหม่น เจ้าจะปลอบประโลมจิตใจของข้าได้หรือไม่ คือเสียงบทละครญี่ปุ่นโบราณที่เป็นปริศนา แว่วกังวานเสนาะซึ้งไปทั่วบริเวณพร้อมกับเสียงกระทบกันของกระดิ่งเล็ก ๆ บทละครแห่งยุคสมัยเอโดะส่งเสียงพลิ้วไปกับความมืดที่ปกคลุมเมืองใหญ่ที่เงียบสงัดราวกับมนต์สะกดแห่งพลังอำนาจในเสียงปริศนานั้น จุดเริ่มต้นแห่งตำนานของชุดเกราะกำลังจะถือกำเนิดขึ้นจากเสียงเย็นยะเยียบที่แฝงความโศกเศร้าอย่างรุนแรงไว้ภายใน ฮาชิบะ โทมะ รับรู้ถึงสิ่งที่จะเกิดขึ้นแก่ตัวเขา สิ่งที่เฝ้าวนเวียนอยู่ในห้วงความคิดกำลังจะระเบิดออกมาภายนอก เขากำลังวิ่งหนีสิ่งที่มองไม่เห็นที่ไล่กวดเขาราวกับหนูตัวน้อย ๆ ที่พยายามหนีแมวอย่างสุดชีวิต สิ่งที่ไม่น่าจะเกิดขึ้นกลับหวนย้อนมาอีกครั้งอย่างหลีกเลี่ยงไม่ได้ ชีวิตแห่งนักรบเกราะ ซามูไรทรูปเปอร์ ถูกทิ้งไว้เบื้องหลังหลังจากการต่อสู้ครั้งสุดท้าย เวลานี้เขาไม่ใช่ซามูไรทรูปเปอร์อีกต่อไป ภาพการต่อสู้ของเหล่านักรบในช่วงเวลาแห่งสงครามผุดขึ้นมาในหัวสมองของโทมะ เสียงกระทบกันของชุดเกราะยามผู้เป็นเจ้าของเคลื่อนไหว เสียงอาวุธต่าง ๆ ที่กระทบกันดังสนั่นหวั่นไหวไปทั่วบริเวณ อดีตแห่งการต่อสู้ระหว่างนักรบเกราะและปีศาจหมุนย้อนกลับคืนมาอีกครั้งราวกับกาลเวลาที่ผันเปลี่ยน อดีตที่พยายามวิ่งหนีตลอดเวลากำลังไหลบ่ามาปะทะกับเขาราวกลับสายน้ำที่พังทลายจากเขื่อน ความรุนแรงแห่งอดีตกาลตอกย้ำความรู้สึกนึกคิดที่สับสนของโทมะให้ยิ่งเพิ่มความทวีคูณรุนแรงมากขึ้นกว่าเดิม

ภาพของเกราะเกียร์เร็กกะ โคริน คองโก ซุยโคะและเท็นคู ชัดเจนในจิตใจของโทมะ ชีวิตที่ถูกกำหนดชะตากรรมไว้ให้ร่วมต่อสู้กับเพื่อน ๆ เริ่มปรากฎ ในอดีตที่แสนยาวนานเด็กหนุ่มทั้งห้าได้พบกับนักบวชลึกลับนามคาออส และได้รับมอบชุดเกราะทั้งห้ามาจากนักบวชผู้นั้น และเมื่อจอมปีศาจอาราโกฟื้นคืนชีพอีกครั้งเหล่าเด็กหนุ่มผู้มีชะตากรรมที่ต้องต่อสู้ พวกเขานั้นได้รับรู้เพียงแค่เรื่องราวทั้งหมดถือกำเนิดมาจากเมื่อพันปีที่แล้ว ความอาฆาตแค้นที่ถือกำเนิดขึ้นจากการรบในสงคราม การเข่นฆ่าฟันของเหล่ามนุษย์ การชิงดีชิงเด่นและความโลภที่ไม่มีสิ้นสุด ความอาฆาตแค้นนั้นเป็นตัวสร้างโลกปีศาจให้ถือกำเนิดขึ้น จิตใจที่เต็มเปี่ยมไปด้วยอำนาจแห่งโลกปีศาจสร้างรูปตนเป็นชุดเกราะขึ้นชุดหนึ่ง นามของมันคือ "อาราโก" จอมปีศาจที่มีพลังอำนาจอย่างมหาศาลและใช้พลังนั้นยึดครองโลกปีศาจเป็นของตนเอง และปรากฎรูปลักษณ์ภายนอกอันน่าสะพรึงกลัวเพื่อหวังครอบครองโลกมนุษย์ เหล่ามนุษย์ที่อ่อนแอไม่อาจต้านทานกำลังของจอมปีศาจอาราโกได้ สิ่งที่โลกปีศาจให้กำเนิดออกมาก็คือจิตใจอันชั่วร้ายของมนุษย์ เกียรติยศยิ่งทำให้ทะยานอยาก สงครามกลืนกินทุกสิ่งอย่างไม่รู้จักพอ โลกมนุษย์กำลังจะถึงกาลอวสานที่เกิดจากน้ำมือของตนเองในไม่ช้า แต่โลกมนุษย์ยังคงได้รับการปกป้องจากผู้กล้าที่เพียบพร้อมทั้งบู๊และบุ๋นเข้าต่อสู้กับจอมปีศาจ นักบวชลึกลับ คาออส ผู้มีปูมหลังเป็นปริศนาไม่ยอมให้จอมปีศาจได้ในสิ่งที่ต้องการ คาออสใช้ความคิดอันบริสุทธิ์ที่อยู่เหนือห้วงมิติและกาลเวลาทำลายความทะยานอยากนั้นจนหมดสิ้น

ทว่าจิตใจอันแสนโสมมเต็มไปด้วยความโลภและความทะยานอยากของจอมปีศาจอาราโก ที่เกิดจากความแค้นอาฆาตของมนุษย์ ไม่อาจที่จะชำระล้างให้บริสุทธิ์ได้ มันยังคงทิ้งสิ่งที่เป็นความอัปมงคลให้คงหลงเหลือเอาไว้ คาออสเตรียมพร้อมรับมือยามที่จอมปีศาจฟื้นคืนชีพโดยใฝ่หานักรบที่มีพลังในการต่อสู้ คาออสได้ชุดเกราะทั้งห้ามาจากจอมปีศาจ ชุดเกราะนั้นเป็นสิ่งจำเป็นที่ขาดไม่ได้ในการสู้รบ ทำให้นักรบที่เป็นเจ้าของเกราะสามารถแสดงพลังการต่อสู้ในสมรภูมิได้ถึงขีดสุด ชุดเกราะของคาออสนั้นเป็นเกราะที่สร้างขึ้นโดยสมบูรณ์ยิ่งนัก พลังที่แฝงอยู่ในชุดเกราะนั้นเป็นพลังที่วิเศษมาก ชุดเกราะแห่งเปลวเพลิง และชุดเกราะแห่งแสงสว่าง ชุดเกราะแห่งอากาศ ชุดเกราะแห่งสายน้ำและชุดเกราะแห่งปฐพี ซึ่งก็คือ เร็กกะ เท็นคู โคริน คองโกและซุยโคะ ชุดเกราะทั้งห้านี้มีพลังแห่งธรรมชาติแอบแฝงอยู่ภายใน มันแสดงพลังอำนาจออกมาในนามของคุณธรรมแห่งจิตใจที่ใช้ความคิดอันบริสุทธิ์ของมนุษย์ผนึกไว้ภายในชุดเกราะ ชุดเกราะนั้นมีพลังอันไร้ก้นบึ้งแห่งจิตใจและเมื่อผู้ใช้ชุดเกราะยิ่งมีความชำนาญเชี่ยวชาญในการต่อสู้ ก็จะยิ่งแสดงพลังแห่งชุดเกราะนั้นได้มากยิ่งขึ้น หากมีพลังแห่งชุดเกราะที่แข็งแกร่งเช่นนี้การที่จะโค่นจอมปีศาจอาราโก้ก็เป็นเรื่องที่ง่ายดายยิ่งนัก

คุณธรรม...เหล่าเด็กหนุ่มทั้งห้ายึดมั่นและเชื่อในคำนั่นโดยไม่เคลือบแคลงแต่อย่างใด เมื่อได้รับชุดเกราะนั้นมาจากคาออส ประวัติศาสตร์แห่งเหล่าซามูไรทรูปเปอร์ก็เริ่มต้นขึ้น ทว่าสิ่งนั้นกลับจู่โจมเข้ามาอย่างหนักอึ้งและสุดแสนทรมานภายในจิตใจ คาออส...อาจารย์ผู้ถ่ายทอดวิชาต่าง ๆ ให้แก่เหล่านักรบเกราะ ท่านคือคนบาปในคราบของนักบวช พวกเราต่างคิดว่าพลังแห่งชุดเกราะที่ได้รับมาจากคาออสนั้นคือพลังที่เป็นมิตร ทำให้พลังของเหล่ามนุษย์ขยายวงกว้างขึ้นอย่างมหาศาล พลังแห่งชุดเกราะทำให้พวกเราทั้งห้ามีความรู้สึกเหมือนเป็นคนพิเศษที่แตกต่างจากคนอื่น ความรู้สึกที่ยิ่งใหญ่นี้เป็นสิ่งค้ำจุนพลังของพวกเราเหล่าซามูไรทรูปเปอร์ ทำให้เกิดพลังอันยิ่งใหญ่มหาศาลและก่อให้เกิดจุดอ่อนภายในจิตใจที่เรียกว่าความอ้างว้าง โดดเดี่ยว พวกเราอยู่คนเดียวไม่ได้ ต้องรวมพลังของคนทั้งห้าให้เป็นหนึ่งเข้าต่อสู้กับเหล่าปีศาจ การใช้พลังแห่งชุดเกราะเพื่อโค่นล้มจอมปีศาจอาราโกทำให้พลังของชุดเกราะเริ่มที่จะเสื่อมโทรมลง พวกเราที่ต่างแตกต่างทั้งร่างกายและจิตใจ รวมทั้งที่มาที่ไปของแต่ละคน เริ่มที่จะค่อย ๆ พยายามปรับตัวเองเข้าหากัน ยอมรับซึ่งกันและกันรวมตัวเข้าด้วยกันด้วยพลังแห่งธรรมชาติ สิ่งที่เกิดขึ้นจากจิตใจของแต่ละคนเริ่มสัมผัสกันและกัน มิตรภาพเริ่มงอกเงยแผ่กิ่งก้านสาขา สิ่งที่พวกเราสามารถทำได้คือการเชื่อในจิตใจของเพื่อนพ้องซึ่งเป็นการไร้พลังอย่างเหลือเกิน

การเชื่อใจของกันและกันเพียงสิ่งเดียวของเด็กหนุ่มทั้งห้าช่างไร้ซึ่งพลังแห่งการต่อสู้ ทั้งกำลังและจิตใจต่างไร้ผลต่อหน้าจอมปีศาจอาราโก พละกำลังแห่งชุดเกราะช่างแตกต่างกันโดยสิ้นเชิง ในระหว่างศึกสงครามพวกเราต่างเข้าต่อสู้โดยไม่หวาดระแวงแม้แต่น้อย ไม่คำนึงถึงความแตกต่างในพลังของแต่ละคน ต่างต่อสู้เพื่อปกป้องเพื่อนพ้องเท่านั้น ความเศร้าของผู้ที่ถูกปกป้อง พลังอันอ่อนด้อยที่ต้องการจะปกป้อง พวกเราต่อสู้ด้วยพละกำลังที่มีอยู่เพียงเท่านั้นและไม่ย่อท้อในการต่อสู้ แต่พวกเราต่างเชื่อกันและกันอย่างเต็มหัวใจถึงพลังที่เหนือกว่าที่เป็นอยู่ต่อไปภายในอนาคต แต่การต่อสู้ไม่ว่าจะไร้ซึ่งฝีมือขนาดไหน พวกเราก็รู้ว่านั่นคือปัญหาที่ไม่ได้แก้ไขได้อย่างง่าย ๆ แต่ว่าพวกเราก็ได้แต่พึ่งพาพลังแห่งจิตใจนั้น ไม่เพียงแต่พึ่งพาทั้งหมดยังคงโหยหาถึงพลังที่เหนือไปกว่านั้น ความทรมานที่เกาะกุมรุมเร้าในจิตใจของนักรบเกราะทั้งห้า หลังจากชะตาชีวิตที่ต้องพลิกผัน ภาระหน้าที่อันใหญ่หลวงได้บังเกิดขึ้นในก้นบึ้งของจิตใจ ทรมาน...เหตุใดคาออสถึงได้ทรมานพวกเราไว้ภายใต้คุณธรรมถึงขนาดนี้ ทำไมต้องไล่ต้อนพวกเราให้ต้องต่อสู้กับชีวิตที่ไม่ได้เป็นผู้กำหนด ชีวิตที่หมดสิ้นความเป็นตัวของตัวเองอย่างสิ้นเชิง เกิดเป็นคำถามที่ต้องการคำตอบ พวกเราอยากให้มีใครสักคนตอบคำถาม พวกเราต้องการคำตอบที่แสนทรมานนั้นจากคาออส อยากให้มีใครบอกเราว่าชุดเกราะที่พวกเราต่างพึ่งพาถูกสร้างขึ้นจากร่างกายของจอมปีศาจอาราโก

| คืนชีพตำนานเกราะนักรบ เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คืนชีพตำนานเกราะนักรบ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%B7/%E0%B8%99/%E0%B8%84%E0%B8%B7%E0%B8%99%E0%B8%8A%E0%B8%B5%E0%B8%9E%E0%B8%95%E0%B8%B3%E0%B8%99%E0%B8%B2%E0%B8%99%E0%B9%80%E0%B8%81%E0%B8%A3%E0%B8%B2%E0%B8%B0%E0%B8%99%E0%B8%B1%E0%B8%81%E0%B8%A3%E0%B8%9A.html".

หมวดหมู่: บทความเกี่ยวกับ การ์ตูน ที่ยังไม่สมบูรณ์ | ซามูไรทรูปเปอร์

##### Views

- บทความ
- อภิปราย
- รุ่นปัจจุบัน

##### ค้นหา